stanford-oval/wikipedia huggingface dataset:
משפט הפירוק הספקטרלי
המקרה הסוף-ממדי > הכללות ושימושים

קיימת גם גרסה של משפט הפירוק הספקטרלי עבור מטריצות הרמיטיות ממשיות (קרי, מטריצות סימטריות). בגרסה זו המשפט אומר שכל מטריצה סימטרית ניתנת ללכסון אורתוגונלי, כלומר אם  \ A=A^{t}, אז קיימות מטריצה אורתוגונלית ממשית  \ Q ומטריצה אלכסונית ממשית  \ D כך ש- \ A=QDQ^{t}. טענה זו אינה נובעת באופן מיידי מהמשפט לעיל כי משפט זה רק מבטיח שיש למטריצה וקטורים עצמיים מעל שדה המרוכבים ואילו כאן אנו מעוניינים בלכסון מעל הממשיים.
המשפט נכון באופן כללי גם למטריצות נורמליות (או באופן אנלוגי, לאופרטורים נורמליים). כלומר, אם  A מטריצה מרוכבת המקיימת  AA^{*}=A^{*}A, אז היא לכסינה אוניטרית. זוהי המחלקה הגדולה ביותר של מטריצות מרוכבות עבורן המשפט תקף - ניתן להראות שכל מטריצה לכסינה אוניטרית היא נורמלית. את השקילות בין נורמליות ללכסינות אוניטרית ניתן להראות למשל באמצעות פירוק שור למטריצות. עבור מטריצה נורמלית הערכים העצמיים אינם חייבים להיות ממשיים.
אם  A_{1},A_{2},\dots ,A_{r} הן מטריצות נורמליות מתחלפות בכפל (כלומר  A_{i}A_{j}=A_{j}A_{i} לכל  i,j), אז ניתן ללכסן את כולן סימולטנית. כלומר, קיימת מטריצה אוניטרית  U כך ש- UA_{j}U^{-1} היא מטריצה אלכסונית לכל  j. במצב זה יש פירוק ספקטרלי משותף לכל המטריצות. כלומר, קיימות הטלות אורתוגונליות  P_{1},\dots ,P_{r} וסקלרים  \lambda _{ij} (עבור  1\leq i\leq r,1\leq j\leq s) כך ש- A_{j}=\sum _{i=1}^{r}\lambda _{ij}P_{i} לכל  j. כמו קודם, ההטלות  P_{i} מקיימות  \sum _{i}P_{i}=I ו- P_{i}P_{j}=0 עבור  i\neq j, כלומר הן מכסות את כל המרחב וניצבות זו לזו.
משפט הפירוק הספקטרלי מקל בצורה משמעותית על ביצוע חישובים על המטריצה. למשל, אם  p(x) הוא פולינום מרוכב ו- A היא מטריצה בעלת פירוק ספקטרלי
ההצבה של  A בפולינום  p שווה ל-
זה נובע מכך ש- P_{\lambda _{1}},\dots ,P_{\lambda _{m}} הן הטלות אורתוגונליות אשר פורשות את המרחב וניצבות זו לזו. בפרט הדבר מאפשר חישוב מהיר במיוחד של חזקות טבעיות של המטריצה. ניתן להשתמש בפירוק גם כדי לחשב שורש ואקספוננט של מטריצה.
משפט הפירוק הספקטרלי לאופרטורים קומפקטיים צמודים עצמית > דוגמה

יהי  {\mathcal {H}}=L^{2}\left(\left[0,1\right]\right) מרחב הפונקציות המרוכבות האינטגרביליות לבג בריבוע על הקטע  \left[0,1\right] (ראו מרחב Lp). זהו מרחב הילברט עם המכפלה הפנימית  \left\langle f,g\right\rangle =\int _{0}^{1}f\left(x\right){\overline {g\left(x\right)}}dx. בהינתן פונקציה  K\in L^{2}\left(\left[0,1\right]^{2}\right), ניתן להגדיר אופרטור ליניארי על  {\mathcal {H}} באופן הבא:
זהו אופרטור ליניארי חסום על  {\mathcal {H}}. קל לבדוק שהצמוד ההרמיטי של  T_{K} הוא האופרטור  T_{K^{'}}, כאשר  K^{'}\left(x,y\right):={\overline {K\left(y,x\right)}}. מכאן נובע בקלות ש- T_{K} הוא אופרטור נורמלי ובעזרת משפט ארצלה-אסקולי ניתן להראות שהוא אופרטור קומפקטי. לכן ניתן להפעיל את המשפט הספקטרלי לאופרטורים קומפקטיים נורמליים ולקבל את ההצגה הבאה עבור  T_{K}:
כאשר  \varphi _{i} הם הווקטורים העצמיים של  T_{K} (בהקשר זה, יותר מקובל לקרוא להם פונקציות עצמיות) ו- \lambda _{i} הם הערכים העצמיים המתאימים להם. הסכום באגף ימין (אם הוא אינסופי) מתכנס ביחס לנורמה של  {\mathcal {H}}, כלומר
T_{K} הוא דוגמה לאופרטור הילברט-שמידט. באותו נושא, ראו משפט מרסר.
משפט הפירוק הספקטרלי לאופרטורים כלליים צמודים עצמית

קיימת גם גרסה של המשפט הספקטרלי לאופרטורים ליניאריים נורמליים אשר אינם בהכרח חסומים. למשל, על פי רוב, אופרטורים דיפרנציאליים הם לא חסומים. גרסה זו של המשפט הספקטרלי משמשת בהוכחת משפט סטון על חבורות חד-פרמטריות אוניטריות.
ראו גם

התמרת גלפנד
מידה הטלתית
אלגברת סי כוכב
ספקטרום (מתמטיקה)
צורת ז'ורדן
לקריאה נוספת

Linear Algebra, K. Hoffman & R. Kunze, Prentice-Hall, Inc., 1971
Functional Analysis, Walter Rudin, McGraw-Hill Science, 1991
A Course in Functional Analysis, John B. Conway, Springer, Inc., 1994
A Course in Abstract Harmonic Analysis, Gerald B. Folland, CRC-Press, 1995
Introduction to Hilbert Space and the Theory of Spectral Multiplicity, Paul R. Halmos, Chelsea Pub Co, 1998
סופיה קרסון

| --- | --- |
קרסון, 2017
קרסון, 2017
 לידה:  10 באפריל 1993 (בת 31) פורט לודרדייל, פלורידה, ארצות הברית ארצות הברית
 שם לידה:  סופיה דקרט צ'אר
 מוקד פעילות:  ארצות הברית 
 תקופת הפעילות:  מ-2012
 מקום לימודים:  אוניברסיטת קליפורניה בלוס אנג'לס, Carrollton School of the Sacred Heart, אוניברסיטת מיאמי 
 עיסוק:  זמרת, שחקנית, פזמונאית
 סוגה:  פופ, דאנס-פופ
 שפה מועדפת:  אנגלית, ספרדית, צרפתית 
 כלי נגינה:  פסנתר 
 חברת תקליטים:  הוליווד רקורדס ריפבליק רקורדס
 sofiacarson.com
 פרופיל ב-IMDb
 
סופיה לורן דקרט צ'אר (באנגלית: Sofía Lauren Daccarett Char; נולדה ב-10 באפריל 1993), הידועה בשם הבמה סופיה קרסון (Sofia Carson), היא שחקנית וזמרת אמריקאית. ידועה בעיקר בשל גילום דמותה של איווי בסרט "היורשים" ובהמשכיו "היורשים 2" ו"היורשים 3", דמותה של לולה בסרט "הבייביסיטריות יוצאות להרפתקאות" ושל אווה בסדרה "שקרניות קטנות: הפרפקציוניסטיות".
ביוגרפיה

סופיה דקרט צ'אר נולדה בפורט לודרדייל, פלורידה שבארצות הברית, לחוזה פ. דקרט וללורה צ'אר קרסון שהיגרו לפלורידה מקולומביה. סבה מצד אמה, הוא בן משפחת צ'אר, משפחה נודעת של פוליטיקאים ערבים-קולומביאנים (ממוצא סורי ולבנוני). שם הבמה שבחרה "קרסון" היה של סבתה האמריקאית מצד אמה, לוריין קרסון.
את תפקידיה הראשונים בטלוויזיה עשתה ב-2014 בסדרת הטלוויזיה "אוסטין ואלי" בתפקיד צ'לסי, ובסדרה של ערוץ MTV "מעמידות פנים" בתפקיד סולאיל.
בשנת 2015 לוהקה קרסון לתפקיד של איווי, בתה של המלכה הרעה בסרט מקורי של דיסני "היורשים", והחלה לדבב את אותה הדמות בסדרת ההנפשה "היורשים: עולם מרושע".
בשנת 2016 שיחקה בתור לולה בסרט "הבייביסיטריות יוצאות להרפתקאות", גם הוא של דיסני. באותה שנה שיחקה בתפקיד הראשי בסרט "סיפור סינדרלה: אם הנעל מתאימה", הסרט הרביעי בסדרת "סיפור סינדרלה", ושיחקה בסרט המוזיקלי "טיני: השינוי הגדול של ויולטה", הסרט הוא מהווה כסיום עלילתי לסדרה הארגנטינאית "ויולטה". באותה השנה שבה לדבב בעונה השנייה של "היורשים: עולם מרושע" את דמותה של איווי.
ב-20 במאי 2016, היא הוציאה, בשיתוף פעולה עם סברינה קרפנטר, את השיר "Wildside".
בשנת 2017 שבה לגלם את איווי בסרט ההמשך "היורשים 2", ודיבבה בפרק מתוך סדרת ההנפשה "ספיידרמן".
בשנת 2018 שיחקה את התפקיד של סלואן סילבר בעונה השנייה של הסדרה "אהבה מפורסמת" ברשת Freeform.
בשנת 2019 החלה לגלם את דמותה של אווה ג'לאלי, אחת הדמויות הראשיות בסדרת הדרמה והמסתורין לנוער "שקרניות קטנות: הפרפקציוניסטיות", סדרת ההמשך ל"שקרניות קטנות". באותה שנה גילמה שוב את איווי בסרט "היורשים 3", הסרט השלישי בזיכיון זה. הסרט שודר בבכורה ב-2 באוגוסט 2019. ביולי 2019 צולמה קרסון לתפקיד הראשי (אפריל) בסרט הריקודים "Feel the Beat" בנטפליקס. באוגוסט 2019 מונתה קרסון לשגרירה הרשמית הראשונה של קרן התרבות פרס גראמי הלטיני. תפקיד זה כולל תמיכה, קידום והגברת המודעות לתפקידי הקרן ולתוכניות החינוך שלה. מאז הקמתה לפני חמש שנים, תרמה הקרן יותר מחמישה מיליון דולר למלגות, מענקים, תרומות לכלי נגינה ואירועים חינוכיים בארצות הברית. בינואר 2020 הפכה לפנים של מותג היופי רבלון.
ביולי 2020 לוהקה קרסון לסרט "אפקט החסינות", בתפקיד שרה גרסייה. באותה שנה, הוציאה סינגלים בשם "Guess I'm a Liar", "Hold on to Me" ו-"Miss U More Than U Know".
בחודש מרץ 2021 הוציאה לאור את הסינגל "Fool’s Gold", לצד וידאו קליפ אותו ביימה האנה לוקס דייוויס. באפריל אותה שנה לוהקה קרסון לתפקיד ראשי בסרט לבבות הארגמן, שאותו גם הפיקה, הסרט הופץ ביולי 2022 בנטפליקס. לצד השחקן ניקולס גליצין.
פילמוגרפיה > סרטים

| שנה | סרט | דמות | הערות |
| --- | --- | --- | --- |
| 2016 | טיני: השינוי הגדול של ויולטה | מלאני סאנצ'ז |  |
| 2016 | סיפור סינדרלה: אם הנעל מתאימה | טסה גולדינג |  |
| 2020 | תופסות קצב | אפריל דיברינה |  |
| 2020 | אפקט החסינות | שרה גרסייה |  |
| 2021 | הפוני הקטן שלי: דור חדש | פיפ פטאלס | דיבוב |
| 2022 | לבבות הארגמן | קאסי |  |
| 2024 | בידוּק (אנ') | נורה פאריסי |  |
פילמוגרפיה > טלוויזיה

| שנה | סדרה | דמות | הערות |
| --- | --- | --- | --- |
| 2014 | אוסטין ואלי | צ'לסי | פרק: "Princesses & Prizes" |
| 2014 | מעמידות פנים | סולאיל | פרקים: "We Shall Overcompensate", "Faking Up Is Hard to Do" |
| 2015 | היורשים | איווי | סרט מקורי של ערוץ דיסני |
| 2017–2015 | היורשים: עולם מרושע | איווי | דיבוב; תפקיד ראשי (29 פרקים) |
| 2016 | הבייביסיטריות יוצאות להרפתקאות | לולה פרז | סרט מקורי של ערוץ דיסני |
| 2016–2018 | סוי לונה | עצמה | 3 פרקים (עונות 1&3) |
| 2017 | היורשים 2 | איווי | סרט מקורי של ערוץ דיסני |
| 2017, 2019 | ספיידרמן | סנדגירל / קמילה מרקו | דיבוב; 2 פרקים |
| 2018 | אהבה מפורסמת | סלואן סילבר | תפקיד חוזר; 4 פרקים (עונה 2) |
| 2019 | היורשים 3 | איווי | סרט מקורי של ערוץ דיסני |
| 2019 | שקרניות קטנות: הפרפקציוניסטיות | אווה ג'לאלי | תפקיד ראשי; 10 פרקים |
| 2020 | אלנה מאוולור | מאליגה | דיבוב; פרק: "The Birthday Cruise" |
| 2020 | Disney Family Singalong | עצמה | ספיישל טלוויזיוני של ABC |
דיסקוגרפיה > אלבומי אולפן

2022: Sofia Carson
דיסקוגרפיה > אלבומי פסקול

2015: Descendants
2016: A Cinderella Story: If the Shoe Fits
2017: Descendants 2
2019: Descendants 3
2022: Purple Hearts
דיסקוגרפיה > מיני-אלבומים

2021: Leave Your Heart On The Dance Floor
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2016 | פרסי Premios Juventud | פרס בחירת המפיקים | עצמה | מועמדות |
| 2016 | פרסי בחירת הנוער | בחירת המוזיקה: הדבר הגדול הבא | עצמה | מועמדות |
| 2018 | פרסי המוזיקה רדיו דיסני | השיר הכי קליט | Ins and Outs | מועמדות |
| 2018 | פרסי Imagen | השחקנית המשנה הטובה ביותר | היורשים 2 | מועמדות |
| 2019 | פרסי בחירת הנוער | בחירת הטלוויזיה: שחקנית בסדרת דרמה | שקרניות קטנות: הפרפקציוניסטיות | מועמדות |
הערות שוליים

↑  Anthony D'Alessandro, Deadline, Deadline, ‏3 ביולי 2021
| --- | --- |
בקרת זהויות :  PLWABN: 9812364413305606  BNE: XX5658431  BnF: cb170350646 (data)  GND: 1235287750  ISNI: 0000 0004 5957 7728  LCCN: no2015153951  MusicBrainz: 065bf89f-c15c-49b1-ad06-73524a6dd658  NLK: KAC2020Q2615  SUDOC: 262215446  VIAF: 118145003299561300706   WorldCat (עם VIAF): 118145003299561300706
וינג ריימס

| --- | --- |

 לידה:  12 במאי 1959 (בן 65) ניו יורק, ניו יורק, ארצות הברית 
 שם לידה:  Irving Rameses Rhames 
 סוגה מועדפת:  דרמה, סרט פעולה 
 מדינה:  ארצות הברית 
 תקופת הפעילות:  מ-1984
 מקום לימודים:  בית הספר ג'וליארד  אוניברסיטת המדינה של ניו יורק בפרצ'ייס  תיכון לגארדיה 
 מספר צאצאים:  3
 פרסים והוקרה:  פרס גלובוס הזהב לשחקן הטוב ביותר - מיני סדרה או סרט טלוויזיה (1998) 
 פרופיל ב-IMDb
 
איירוינג ראמסס "וינג" ריימס (באנגלית: Irving Rameses "Ving" Rhames; נולד ב-12 במאי 1959) הוא שחקן קולנוע וטלוויזיה אמריקאי זוכה פרס גלובוס הזהב על תפקידו בסרט "דון קינג: רק באמריקה". התפרסם בסרטים "ספרות זולה", "שחר המתים" ובסדרת סרטי "משימה בלתי אפשרית".
ביוגרפיה

ריימס נולד בניו יורק וגדל בשכונת הארלם, בנם של רית'ר וארנסט ריימס. הוא נקרא על שמו של העיתונאי היהודי-אמריקאי איירוינג ר. לוין. ריימס החל לגלות עניין במשחק בעת שלמד ב"בית ספר למופעי אומנות".
לאחר התיכון למד באוניברסיטת המדינה של ניו יורק בפרצ'ס, שם פגש את השחקן סטנלי טוצ'י שנתן לו את הכינוי "וינג". לאחר מכן עזב את מקום לימודיו לאחר שהתקבל לבית הספר ג'וליארד.
קריירת משחק

ב-1988 ריימס ערך את הבכורה הקולנועית שלו בדרמה הביוגרפית של פול שרדר "פטי הרסט". הוא התפרסם לראשונה ב-1989 בדרמת המלחמה של בריאן דה פלמה "חטאי מלחמה" שם גילם את לוטננט ריילי. לאחר מכן ריימס שיחק בתפקידים משניים לצידו של טים רובינס במותחן המסתורין "חיים בצל הסיוט" בתור ג'ורג', בקומדיה המשטרתית "עצור! או שאמא שלי יורה" ובסאטירה הפוליטית "דייב" בה הופיע בתור סוכן השירות החשאי של ארצות הברית דאן סטיבנסון. ב-1994 ריימס עלה למעמד של כוכב קולנוע בזכות תפקידו כמאפיונר מרסלוס וולאס בסרט הקאלט של קוונטין טרנטינו "ספרות זולה", ריימס זכה בתפקיד לאחר שהשחקן סיד הייג החליט לוותר עליו. ההצלחה בעקבות תפקיד הקאלט שנתן בסרט זימנה לריימס תפקיד גדול במותחן הריגול של בריאן דה פלמה "משימה בלתי אפשרית" בתור גאון המחשבים לות'ר סטיקל המתדרך את הסוכן אית'ן האנט (טום קרוז) במהלך משימת הריגול. בנוסף, ריימס התפרסם גם בשמונה הופעות אורח בסדרה "ER" בתור וולטר רובינס, אחיו של ד"ר פיטר בנטון, בדרמת הפשע הקומית "סטריפטיז" בתור שומר הראש שאד ובסרט הפעולה "קון אייר" בתור האסיר ניית'ן ג'ונס בעל הדעות הרדיקליות, יד ימינו של מנהיג האסירים סיירוס (ג'ון מלקוביץ') במהלך חטיפת המטוס.
ב-1998 זכה ריימס בפרס גלובוס הזהב והועמד לפרס אמי על הופעתו בתור אמרגן קרבות האגרוף דון קינג בהפקה הטלוויזיונית "דון קינג: רק באמריקה". במחווה יוצאת דופן נתן ריימס את הפרס בו זכה לג'ק למון כהוקרה. את שנות ה-90 סגר ריימס עם הופעות משניות במותחני הפשע "רומן לא חוקי" של סטיבן סודרברג בתור באדי, חברו של שודד הבנקים ג'ק פולי (ג'ורג' קלוני), בסרט "מילכוד" בתור ארון טיבאדוקס ובדרמה של מרטין סקורסזה "לגעת במוות" בה שיחק את מרקוס, נוצרי אדוק המחפש את ישו.
בשנת 2000 ריימס גילם בפעם השנייה את לות'ר סטיקל ב"משימה בלתי אפשרית 2", שיחק גם בהפקתו של רוברט דה נירו "הולידיי הארט" את הדראג קווין הולידיי הארט ובדרמה "טרגדיה אמריקאית" את הפרקליט ג'וני קוקרן, עורך דינו של או. ג'יי. סימפסון, במשפט הרצח המפורסם. ריימס דיבב בשני סרטי האנימציה המצליחים "לילו וסטיץ'" את דמותו של העובד הסוציאלי קוברה באבלס ו"פיינל פנטסי: הרוחות שבפנים" את ראיין ווייטקר. ב-2002 שיחק בדרמת האגרוף "אלוף ללא עוררין" בתור אלוף העולם במשקל כבד ג'ורג' "איש הקרח" צ'יימברס אשר מורשע באונס ונשלח לכלא, שם הוא נלחם באלוף כותלי הכלא הבלתי מעורער מונרו האטצ'ן (וסלי סנייפס). בנוסף הופיע ריימס במותחן המשטרתי "כחול מושחת" בתור סגן מפקח משטרת לוס אנג'לס, ארתור הולנד.
בשנים האחרונות התפרסם ריימס בחידוש של זאק סניידר לסרט האימה הקלאסי "שחר המתים" בדמות השוטר קנת' הול, בסרט השלישי בסדרת סרטי משימה בלתי אפשרית בבימויו של ג'יי ג'יי אברהמס, בקומדיה של דניס דוגאן "אני מכריז עליכם צ'אק ולארי" בתור הכבאי העצבני פרד דאנקן שיוצא מהארון בפני צ'אק (אדם סנדלר), בסרט הפעולה הבדיוני "המחליפים" בתור הנביא המשמש כמנהיג המורדים ובסרט האימה "פיראנה 3D" בתור השוטר פאלון, סגנה של השריף ג'ולי פורסטר (אליזבת' שו).
בשנת 2017 השתתף בסרט הקומי "ממזרים", לצד אד הלמס, אוון וילסון וגלן קלוז.
חיים אישיים

ריימס התחתן ב-1994 עם ולארי סקוט. לזוג נולדו שלושה ילדים. הם התגרשו ב-1999. כיום נשוי ריימס לשחקנית דברה ריד איתה התחתן בשנת 2000.
בשנת 2007 ארבעת כלביו של ריימס נשכו למוות עובד תחזוקה שהיה בקרבת ביתו שבלוס אנג'לס, לאחר האירוע הכלבים נלקחו מביתו על ידי פקחי עיריית לוס אנג'לס. ריימס לא שהה בביתו בעת האירוע.
פילמוגרפיה נבחרת

פטי הרסט (1988)
חטאי מלחמה (1989)
חיים בצל סיוט (1990)
טיסת הפולש (1991)
מחלק רצח (1991)
האנשים מתחת למדרגות (1991)
צמד בלתי מנוצח (1992)
עצור! או שאמא שלי יורה (1992)
יצרים בדם (1993)
דייב (1993)
ספרות זולה (1994)
נשיקת מוות (1995)
משימה בלתי אפשרית (1996)
סטריפטיז (1996)
קרקע מסוכנת (1997)
רוזווד (1997)
קון אייר (1997)
רומן לא חוקי (1998)
מילכוד (1999)
לגעת במוות (1999)
משימה בלתי אפשרית 2 (2000)
בייבי בוי (2001)
פיינל פנטסי: הרוחות שבפנים (2001)
אלוף ללא עוררין (2002)
לילו וסטיץ' (2002)
כחול מושחת (2002)
שחר המתים (2004)
חיה (2005)
החזרה לימים של פעם (2005)
מכת פתיחה (2005)
משימה בלתי אפשרית 3 (2006)
בקצב פראי (2006)
לירוי וסטיץ' (2006)
אני מכריז עליכם צ'אק ולארי (2007)
חיים הרוסים (2008)
עיר המתים (2008)
להציל את אלוהים (2008)
Echelon Conspiracy‏ (2009)
אגרוף הפנטום (2009)
הגשר לשום מקום (2009)
מלאך המוות (2009)
התחרות (2009)
לספק ת'סחורה (2009)
המחליפים (2009)
עשה להם ת'מוות, מאלון (2009)
מאסטר הרולד... והבנים (2010)
מבצע: סוף משחק (2010)
פיראנה 3D‏ (2010)
מרוץ המוות 2 (2010)
מלך השדרה (2010)
Julia X 3D ‏(2011)
משימה בלתי אפשרית 4: קוד הצללים (2011)
כוח ההוצאה להורג (2013)
מרוץ המוות 3: גיהנום (2013)
תגובה קטלנית (2013)
ג'יימסי בוי (2014)
מפעיל (2015)
משימה בלתי אפשרית 5 (2015)
ממזרים (2017)
Con Man‏ (2018)
משימה בלתי אפשרית: התרסקות (2018)
ונדל וויילד (2022) - דיבוב
The Locksmith‏ (2023)
משימה בלתי אפשרית: נקמת מוות – חלק ראשון (2023)
גארפילד (2024) - דיבוב
המסיתים (2024)
משימה בלתי אפשרית: חשבון סופי (2025)
פילמוגרפיה נבחרת > טלוויזיה

Go Tell It on the Mountain‏ (1985) - סרט טלוויזיה של PBS
דון קינג: רק באמריקה (1998) - סרט טלוויזיה
Holiday Heart‏ (2000) - סרט טלוויזיה של שואוטיים
המחוז (אנ') (2002–2003)
קוז'אק (2005)
Monday Mornings ‏(2013)
מאט דיימון

| --- | --- |

דיימון, 2015
 לידה:  8 באוקטובר 1970 (בן 54) ארצות הברית קיימברידג', מסצ'וסטס, ארצות הברית
 שם לידה:  Matthew Paige Damon 
 מדינה:  ארצות הברית 
 תקופת הפעילות:  מ-1988 
 מקום לימודים:  אוניברסיטת הרווארד  בית הספר הלטיני של קיימברידג' 
 בן או בת זוג:  Luciana Bozán Barroso (9 בדצמבר 2005–?) 
 מספר צאצאים:  4 
 פרסים והוקרה:  פרס אוסקר לתסריט המקורי הטוב ביותר (1996)  פרס סטלייט לליהוק הטוב ביותר (2006)  כוכב בשדרת הכוכבים בהוליווד 
 פרופיל ב-IMDb
 חתימה:   
 
מת'יו פייג' "מאט" דיימון (באנגלית: Matthew Paige "Matt" Damon; נולד ב-8 באוקטובר 1970) הוא שחקן קולנוע ותסריטאי אמריקאי. זוכה פרס אוסקר לתסריט המקורי הטוב ביותר עבור "סיפורו של ויל האנטינג" ו-2 פרסי גלובוס הזהב.
ראשית חייו

דיימון נולד בקיימברידג', מסצ'וסטס שבארצות הברית לקנט ולננסי דיימון. אחיו, קייל, הוא פסל ואמן. בגיל צעיר החל להשתתף בהצגות בבית ספרו, עליהן זכה במספר פרסי דרמה בתחרויות ארציות.
התחיל ללמוד באוניברסיטת הרווארד בסתיו 1988, אך עזב את השיעורים כדי לפתח את קריירת המשחק שלו בלוס אנג'לס.
קריירה

תפקידו הראשון של דיימון בסרט היה ב-1988 בקומדיה הרומנטית "מיסטיק פיצה".
דיימון זכה בפרס אוסקר לתסריט המקורי הטוב ביותר ובפרס גלובוס הזהב לתסריט הטוב ביותר יחד עם חברו מבית הספר בן אפלק עבור "סיפורו של ויל האנטינג" (1997), והיה מועמד לפרס אוסקר לשחקן הטוב ביותר עבור אותו סרט.
יחד עם אפלק ייסד את "פרויקט גרינלייט" שמטרתו למצוא ולממן יוצרי סרטים מתחילים ומבטיחים. שיחק גם בסרטו של סטיבן ספילברג "להציל את טוראי ריאן" – בתור ריאן; בסרט "זהות כפולה" וסרטי ההמשך ב"זהות במלכודת", "זהות אבודה" ו"ג'ייסון בורן". כמו כן שיחק בסרט "מוריד הגשם", על-פי ספרו של ג'ון גרישם, בתור עורך דין צעיר מממפיס התובע חברת ביטוח גדולה. שיחק גם ב"אושן 11", ב"אושן 12" וב"אושן 13".
בשנת 2009 שיחק בסרט "אינוויקטוס" עליו קיבל מועמדות לפרס אוסקר לשחקן המשנה הטוב ביותר.
בשנת 2015 קיבל מועמדות לפרס אוסקר לשחקן הטוב ביותר וזכה בפרס גלובוס הזהב לשחקן הטוב ביותר - סרט קומדיה או מוזיקלי על גילום דמותו של מארק וואטני בסרט המדע הבדיוני "להציל את מארק וואטני" בבימויו של רידלי סקוט. הסרט היה מועמד לשבעה פרסי אוסקר.
בשנת 2017 שיחק בסרט הפנטזיה "החומה הגדולה". באותה שנה השתתף בסרט "תור: ראגנארוק".
בשנת 2023 שיחק בסרט "אייר" בתפקיד הראשי, עליו היה מועמד לפרס גלובוס הזהב לשחקן הטוב ביותר - סרט מוזיקלי או קומדיה. כמו כן שיחק בסרט "אופנהיימר" של הבמאי כריסטופר נולאן.
חיים אישיים

דיימון כתב את התפקיד הראשי של סקיילר בסרט "סיפורו של ויל האנטינג", שיצא ב-1997, על חברתו סקיילר סטנשטיין (שנישאה כמה שנים מאוחר יותר למתופף של להקת "מטאליקה" לארס אולריך), עמה יצא בתקופת האוניברסיטה.
במהלך צילומי הסרט "תקועים לנצח" ב-2003, דיימון פגש את הארגנטינאית לוסינה בוסן ברוסו במיאמי, שם עבדה כברמנית. הם התחתנו בטקס אזרחי-פרטי ב-9 בדצמבר 2005 בניו יורק. דיימון היה לאביה החורג של בתה של בוסן מנישואיה קודמים. לזוג נולדו שלוש בנות.
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרסי האקדמיה האוסטרלית הבינלאומית לאמנויות הקולנוע והטלוויזיה | שחקן המשנה הטוב ביותר | אופנהיימר | מועמדות |  |
| 2024 | פרס גילדת שחקני המסך | הביצוע הטוב ביותר של צוות שחקנים בסרט קולנוע (עם קייסי אפלק, אמילי בלאנט, קנת בראנה, רוברט דאוני ג'וניור, ג'וש הארטנט, ראמי מאלק, קיליאן מרפי, ופלורנס פיו) | אופנהיימר | זכייה |  |
הערות שוליים

↑  יאיר רוה, חרקות ברחובות בוסטון עם דיימון ואפלק, באתר כלכליסט, 11 באוגוסט 2024
↑  Matt Grobar, Christopher Nolan’s Next Film Is An Adaptation Of Homer’s ‘The Odyssey,’ Universal Reveals, Deadline, ‏2024-12-23 (באנגלית אמריקאית)
↑  Patrick Frater, ‘Barbenheimer’ Duo and ‘Killers of the Flower Moon’ Lead Australia’s AACTA International Awards Nominations, Variety, ‏2023-12-15 (באנגלית אמריקאית)
↑  Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית)
| פרס גלובוס הזהב לשחקן הטוב ביותר - סרט מוזיקלי או קומדיה |
| --- | --- | --- |
| 1950‏-1960 | פרד אסטר (1950) •דני קיי (1951) • דונלד או'קונור (1952) • דייוויד ניבן (1953) • ג'יימס מייסון (1954) • טום יוול (1955) • קנטינפלס (1956) • פרנק סינטרה (1957) • דני קיי (1958) • ג'ק למון (1959) • ג'ק למון (1960) |  |
| 1961‏-1980 | גלן פורד (1961) • מרצ'לו מסטרויאני (1962) • אלברטו סורדי (1963) • רקס הריסון (1964) • לי מרווין (1965) • אלן ארקין (1966) • ריצ'רד האריס (1967) • רון מודי (1968) • פיטר או'טול (1969) • אלברט פיני (1970) • חיים טופול (1971) • ג'ק למון (1972) • ג'ורג' סיגל (1973) • ארט קרני (1974) • וולטר מתאו (1975) • קריס קריסטופרסון (1976) • ריצ'רד דרייפוס (1977) • וורן בייטי (1978) • פיטר סלרס (1979) • ריי שארקי (1980) |  |
| 1981‏-2000 | דאדלי מור (1981) • דסטין הופמן (1982) • מייקל קיין (1983) • דאדלי מור (1984) • ג'ק ניקולסון (1985) • פול הוגאן (1986) • רובין ויליאמס (1987) • טום הנקס (1988) • מורגן פרימן (1989) • ז'ראר דפארדיה (1990) • רובין ויליאמס (1991) • טים רובינס (1992) • רובין ויליאמס (1993) • יו גרנט (1994) • ג'ון טרבולטה (1995) • טום קרוז (1996) • ג'ק ניקולסון (1997) • מייקל קיין (1998) • ג'ים קארי (1999) • ג'ורג' קלוני (2000) |  |
| 2001-היום | ג'ין הקמן (2001) • ריצ'רד גיר (2002) • ביל מארי (2003) • ג'יימי פוקס (2004) • חואקין פיניקס (2005) סשה ברון כהן (2006) • ג'וני דפ (2007) • קולין פארל (2008) • רוברט דאוני ג'וניור (2009) • פול ג'יאמטי (2010) • ז'אן דוז'רדן (2011) • יו ג'קמן (2012) • לאונרדו דיקפריו (2013) • מייקל קיטון (2014) • מאט דיימון (2015) • ראיין גוסלינג (2016) • ג'יימס פרנקו (2017) • כריסטיאן בייל (2018) • טארון אגרטון (2019) • סשה ברון כהן (2020) • אנדרו גארפילד (2021) • קולין פארל (2022) • פול ג'יאמטי (2023) ‏•‏‏ סבסטיאן סטן (2024) |  |
| --- | --- |
בקרת זהויות :  NLI: 987007428873705171  PLWABN: 9810568065905606  BIBSYS: 99009373  BNE: XX1291048  BnF: cb13538571w (data)  CANTIC: a10305099  CiNii: DA11699903  GND: 120559102  ICCU: MILV233158  ISNI: 0000 0001 2142 082X  LCCN: n97102927  LNB: 000262748  MusicBrainz: 7388f0b9-26e4-45da-b42a-419d059285ec  NDL: 00712451  NKC: xx0010701  NLA: 42288050  NLK: KAC2020K7258  NTA: 167968025  RERO: 02-A006031950  SNAC: w6b029zz  SUDOC: 050690191  Trove: 1457440  VIAF: 85370363   WorldCat (עם VIAF): 85370363
קדושה (תפילה)

קדושה היא קטע תפילה יהודי הנאמר בחזרת הש"ץ כחלק מהברכה השלישית של תפילת העמידה. הקדושה היא אחד החלקים החשובים ביותר בתפילה היהודית, והיא נחשבת כחלק מ"דברים שבקדושה" – קטעים בתפילה שמותר לאומרם רק כאשר ישנו מניין.
הקדושה מיוסדת על פסוקים מתוך נבואת המרכבה של הנביאים ישעיהו ויחזקאל המתארים את המלאכים המשבחים את ה'. כאשר תפילת הקדושה עושה הקבלה בין האופן שבו מקדשים המתפללים את האל, לאופן שעושים זאת המלאכים, היינו שהמתפללים והמלאכים מקדשים את האל באופן דומה. בחלק מנוסחי הקדושה, התפילה אף אומרת שעם ישראל והמלאכים עושים זאת ביחד. פסוקי הקדושה נאמרים גם בברכת יוצר אור ובקדושה דסידרא.
פסוקי הקדושה

כאמור, עיקרה של הקדושה הוא פסוקים מתוך נבואת המרכבה של הנביאים ישעיהו (פרק ו') ויחזקאל (פרק ג') המתארים את שירת המלאכים המקדישים את שמו של ה'. קדושה היא הכרזה על היותו של ה' מופרש ומובדל מאת כל בריותיו, ובלתי ניתן להשגה.
”קָדוֹשׁ, קָדוֹשׁ, קָדוֹשׁ ה' צְבָאוֹת, מְלֹא כָל הָאָרֶץ כְּבוֹדוֹ.” (ספר ישעיהו, פרק ו', פסוק ג')

”בָּרוּךְ כְּבוֹד ה' מִמְּקוֹמוֹ.” (ספר יחזקאל, פרק ג', פסוק י"ב)
בסיום הקדושה מוסיפים את הפסוק: ”יִמְלֹךְ ה' לְעוֹלָם, אֱלֹהַיִךְ צִיּוֹן לְדֹר וָדֹר, הַלְלוּיָהּ.” (ספר תהילים, פרק קמ"ו, פסוק י')
המספר שלוש הוא מספר החוזר מספר פעמים ביחס לקדושה. ראשית, הקדושה היא למעשה חלק מהברכה השלישית של תפילת העמידה – ברכת קדושת השם. שנית, בפסוק הראשון בקדושה (הפותח במילים "קדוש, קדוש קדוש") נזכרת המילה "קדוש" שלוש פעמים. שלישית, בקדושה ישנם שלושה פסוקים עיקריים. בשל כך נקראת הקדושה לעיתים "קדושה משולשת" ואף אחד מסוגי הפיוטים המרכיבים את הקדושתא הנאמרים לפניה נקרא משולש (אם כי הוא אינו סמוך אליה ממש – הפיוט הסמוך לקדושה נקרא סילוק).